wickkiey/tamil-wikipedia-markdown huggingface dataset:
# தாமிரம்(II) சிடீயரேட்டு



**தாமிரம்(II) சிடீயரேட்டு** (*Copper(II) stearate*) Cu(C<sub>17</sub>H<sub>35</sub>COO)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஓர் உலோகக் கரிமச் சேர்மமாகும். தாமிரமும் சிடீயரிக் அமிலமும் வினை புரிவதால் இந்த உப்பு உருவாகிறது. இச்சேர்மம் ஓர் உலோக சோப்பாக அதாவது கொழுப்பு அமிலத்தின் உலோக வழிப்பெறுதியாக வகைப்படுத்தப்படுகிறது.  

## தயாரிப்பு
சோடியம் சிடீயரேட்டும் தாமிர சல்பேட்டும் பரிமாற்ற வினையில் ஈடுபடுவதால் தாமிரம்(II) சிடீயரேட்டு உருவாகிறது.:  
::<math>\mathsf{ CuSO_4 + 2C_{17}H_{35}O_2Na \ \xrightarrow{}\ Cu(C_{17}H_{35}O_2)_2\downarrow + Na_2SO_4 }</math>  

## இயற்பியல் பண்புகள்
தாமிரம்(II) சிடீயரேட்டு ஒரு நீல-பச்சை நிறத்திலான படிக உருவமற்ற வேதிப் பொருளை உருவாக்குகிறது. தோற்றம் மற்றும் தொடுதல் ஆகிய இரண்டு பண்புகளிலும் பிளாசுட்டிசின் உப்பைப் போன்றதாகும்.  

தண்ணீர், எத்தனால், மெத்தனால் போன்ற கரைப்பான்களில் இது கரையாது.  

ஈதர், பிரிடின், சூடான பென்சீன் மற்றும் குளோரோஃபார்ம் போன்ற கரிமக் கரைப்பான்களில் இது கரைகிறது.  

## வேதிப் பண்புகள்
இயல்பான நிலைகளில் இச்சேர்மம் நிலைப்புத்தன்மை கொண்டதாகவும் வினைத்திறன் அற்றும் காணப்படுகிறது.  

பற்றவைக்க முயற்சிக்கும்போது, ​​தாமிர சிடீயரேட்டு முதலில் உருகி, பின்னர் கீழ்பகுதியில் பச்சை நிறச் சுடருடன் எரியத் தொடங்குகிறது. பின்னர் குப்ரிக் ஆக்சைடு உருவாவதால் இது விரைவாக கருப்பு நிறமாக மாறும்:  
::<math>\mathsf{ (C_{17}H_{35}COO)_2 Cu + 52O_2 \ \xrightarrow{t}\ CuO\downarrow + 36CO_2\uparrow + 35H_2O\uparrow }</math>  

## பயன்கள்
- பொருள்கள் கெட்டுப்போகாமல் பாதுகாக்கும் சாயங்கள், மேற்பூச்சுகள் தயாரிப்பில் பயன்படுகிறது.
- வெண்கலச் சிற்பங்களை வார்ப்பதில் ஒரு அங்கமாகவும் பயன்படுத்தப்படுகிறது.
- ஐதரோபெராக்சைடுகளை சிதைக்கும் வினைகளில் வினையூக்கியாகப் பயன்படுகிறது.
# இந்தியப் போர் நினைவு அருங்காட்சியகம்



**இந்தியப் போர் நினைவு அருங்காட்சியகம்** (Indian War Memorial Museum) வட இந்தியாவின் தில்லியில் உள்ள செங்கோட்டையின் *நௌபத் கானாவில்* அமைந்துள்ளது. இது 1919 ஆம் ஆண்டில் கட்டப்பட்டதாகும் பிரித்தானியப் பேரரசின் சார்பாக இந்தியாவிலோ அல்லது வெளிநாட்டிலோ முதல் உலகப் போரில் பங்கேற்ற வீரர்களை நினைவுகூரும் வகையில் இந்த அருங்காட்சியம் அமைக்கப்பட்டது.  

## கண்காட்சி

நௌபத் கானாவின் முதல் மற்றும் இரண்டாவது மாடியில் அருங்காட்சியகம் அமைந்துள்ளது. முதல் மற்றும் இரண்டாம் உலகப் போரின் போது இந்தியாவின் இராணுவ வரலாறு தொடர்பான பல காட்சியகங்கள் இதில் உள்ளன.  

பாபர் இப்ராகிம் லோடியின் படைகளைத் தோற்கடித்து முகலாயப் பேரரசை நிறுவிய பானிபட் போரின் (1526) ஒளிநிழல் படம் காட்சிக்கு வைக்கப்பட்டுள்ளது.  

பாரம்பரிய ஆயுதங்களான கத்திகள் மற்றும் *குப்திகள் எனப்படும் வாள் கைப்பிடிகள், தலைக்கவசங்கள் ,* தொழில்மயமாக்கலின் வருகைகளான இயந்திர துப்பாக்கிகள் மற்றும் கையெறி குண்டுகள் போன்ற புதிய ஆயுதங்கள் போன்றவை அருங்காட்சியகத்தில் காட்சிக்கு வைக்கப்பட்டுள்ளன.  

துருக்கிய மற்றும் நியூசிலாந்து இராணுவ அதிகாரிகளின் பல்வேறு பதக்கங்கள், நாடாக்கள், சீருடைகள் மற்றும் கொடிகளும் இங்கு காட்சிக்கு வைக்கப்பட்டுள்ளன.  

புகழ்பெற்ற இராணுவ வீரரும் அரசருமான மகாராசா பிரதாப் சிங்கின் ஆடை காட்சிப்படுத்தப்பட்டுள்ளது, இதில் *குர்தா* (நீண்ட சட்டை), பெல்ட், கால்சட்டை, *சரிகை* வேலையுடன் கூடிய தலைப்பாகை, காலணிகள் மற்றும் உறையுடன் கூடிய வாள் ஆகியவை இடம்பெற்றுள்ளன.
# விவிலிய காகிதம்


**விவிலிய காகிதம்** (*Bible paper*) என்பது இசுக்ரிட்டா காகிதம் என்றும் அழைக்கப்படுகிறது. இது அகரமுதலி போன்ற அதிகமான பக்கங்களைக் கொண்ட புத்தகங்களை அச்சிடுவதற்குப் பயன்படுத்தப்படும் மெல்லிய தரக் காகிதமாகும். தொழில்நுட்ப ரீதியாக, விவிலிய காகிதம் என்பது ஒரு வகையான மரக்கட்டை இல்லாத பூசப்படாத காகிதமாகும் . இந்த காகிதம் தரமானது. மெல்லியதாக இருந்தாலும் இதன் வலிமையை அதிகரிக்கப் பருத்தி அல்லது நாரிழைத்துணி இழைகளைக் கொண்டுள்ளது.  

இது விவிலியம், கலைக்களஞ்சியங்கள் மற்றும் அகராதிகளை உருவாக்கப் பயன்படுகிறது. இத்துடன் சில புனைகதை புத்தகங்கள், *பிளீயட்* நூலகம் *(Bibliothèque de la Pléiade)* இக்காகிதத்தில் வெளியிட்டவை. *ஆங்கில இலக்கியத்தின் நார்டன் ஆந்தாலஜி* விவிலிய காகிதத்தைப் பயன்படுத்தியதாக அறியப்படுகிறது (*தி நியூயார்க் டைம்ஸின்* கட்டுரையாளர் இதை "விஸ்பி இரகசிய காகிதம்" என்று குறிப்பிடுகிறார்).
# கலோதாமசு



**கலோதாமசு** (*Calotomus*) என்பது இந்தோ பசிபிக் பகுதியைச் சேர்ந்த ஒரு கிளி மீன் பேரினமாகும். இது கிழக்கு அமைதிப் பெருங்கடலில் வெப்பமான பகுதிகளில் காணப்படும் ஒரு சிற்றினம் உள்ளது. இவற்றின் பெரும்பாலான சிற்றினங்களை ஒப்பிடும்போது, இவற்றின் நிறங்கள் ஒப்பீட்டளவில் மந்தமானவை. இந்த பேரினத்தில் உள்ள பல சிற்றினங்கள் கடற்புல் படுக்கைகளுடன் தொடர்புடையவை. ஆனால் பெரும்பாலானவை பவளப் படிபாறைகளிலும் காணப்படுகின்றன.  

## சிற்றினங்கள்
இந்த பேரினத்தில் கீழ்க்கண்ட சிற்றினங்கள் அடங்கும்:  

- *கலோதாமசு கரோலினசு* <small>(வலென்சினென்சு, 1840)</small> (கரோலின்சு கிளிமீன்)

- *கலோதாமசு ஜபோனிகசு* <small>(வலென்சியென்சு, 1840)</small> (சப்பானிய கிளி மீன்)
- *கலோதாமசு ஸ்பினிடென்சு* <small>(குவோய் & கைமார்ட், 1824)</small> (முள்பல் கிளி மீன்)
- *கலோதாமசு விரிடெசென்சு* <small>(உருபெல், 1835)</small> (பச்சை நிற கிளி மீன்)
- *கலோதாமசு சோனார்கசு* <small>(ஜென்கின்ஸ், 1903)</small> (மஞ்சள் பட்டை கிளி மீன்)

அழிந்துபோன சிற்றினமாக, *கலோதாமசு பிரிசிலி* ஆத்திரியாவில் நடுத்தர மியோசீன் படுக்கைகளிலிருந்து மீட்கப்பட்டது. பரதேதிசு கடல் வெப்பமண்டலமாக இருந்திருக்கலாம் என்று கூறப்படுகிறது.
# வி. ஆர். இலக்குமிநாராயணன்

**வி. ஆர். இலக்குமிநாராயணன்**, தமிழ்நாடு காவல்துறை சட்டம் & ஒழுங்கு தலைமை இயக்குநராகப் பணியாற்றி ஓய்வு பெற்றவரும், சி பி ஐயில் அதிக காலம் பணியாற்றியவரும், உச்ச நீதிமன்ற நீதிபதி வி. ஆர். கிருஷ்ணய்யரின் உடன் பிறந்த சகோதரரும் ஆவார். இவர் 23 சூன் 2019 அன்று தமது 91வது அகவையில் சென்னையில் காலமானர்.  

## வரலாறு
வி. ஆர். இலக்குமிநாராயணன் 1945ம் ஆண்டில் சென்னை கிறித்துவக் கல்லூரியில் இளங்கலைப் பட்டம் பெற்று, பின் சென்னையில் சட்டப் படிப்பு முடித்து, 1951ம் ஆண்டில் இந்தியக் காவல் பணியில் இணைந்தார். முதன்முதலாக மதுரை மாவட்டத்தில் காவல் துறை உதவி மாவட்டக் கண்காணிப்பாளராக பணியில் சேர்ந்தார். இவர் 1970 முதல் 1980 வரை தில்லி சி பி ஐயில் இணை இயக்குநராகப் பணியாற்றியனார். அன்றைய இந்தியப் பிரதமர் இந்திரா காந்தி அறிவித்த நெருக்கடி நிலைக்குப் பின்னர் 1977 இந்தியப் பொதுத் தேர்தலில் வென்ற ஜனதா கட்சியின் அரசின் பிரதமரான மொரார்ஜி தேசாய் உத்தரவின் போரில் வி.ஆர். லட்சுமி நாராயணன், லஞ்ச ஒழிப்பு வழக்கில் இந்திரா காந்தியைக் கைது செய்தார்.  

1980 பொதுத் தேர்தலில் இந்திரா காந்தி தலைமையிலான இந்திய தேசிய காங்கிரசு வெற்றி பெற்று மீண்டும் ஆட்சிக்கு வந்தபோது லட்சுமி நாராயணன் சிபிஐயிலிருந்து விடுவிக்கப்பட்டு, மீண்டும் தமிழக காவல் துறையில் இணைந்தார். 1985ம் ஆண்டில் வி. ஆர். இலக்குமிநாராயணன் தமிழ்நாடு காவல்துறையின் சட்டம் & ஒழுங்கு தலைமை இயக்குநராகப் பணியாற்றி 1986ல் ஓய்வு பெற்றார்.  

## மறைவு
வி. ஆர். இலக்குமிநாராயணன் 23 சூன் 2019 அன்று தமது 91வது அகவையில் உடல்நலக்குறைவால் சென்னையில் மறைந்தார்.
# அவுரா பெங்களூரு அதிவிரைவு வண்டி



**அவுரா - எஸ்எம்விடி பெங்களூரு அதிவரைவு வண்டி** (*Howrah–SMVT Bengaluru Superfast Express,*) தென்கிழக்கு இரயில்வேயைச் சேர்ந்த இந்த அதிவிரைவு வண்டி நாள்தோறும் ஹவுரா சந்திப்பு தொடருந்து நிலையத்திலிருந்தும், மறுமுனையில் பெங்களூரு விஸ்வேஷ்வராய இரயில் நிலையத்திலிருந்தும் இயக்கப்படுகிறது. இந்த வண்டிகளின் அடையாள எண்கள் 12863/12864 ஆகும்.இந்த வண்டி அன்றாடம் யஷ்வந்த்பூர்-பெங்களூரிலிருந்து இரவு 7:35 மணிக்கும்; ஹவுராலிருந்து இரவு 8.35 மணிக்கும் புறப்படுகிறது. இதன் வேகம் மணிக்கு சராசரி 57 கிலோ மீட்டர் ஆகும். பயண நேரம் 34 மணி மற்றும் 40 நிமிடங்கள். இது சமையறைப் பெட்டியும் கொண்டுள்ளது. இது 33 நிறுத்தங்களில் நின்று செல்கிறது.  

2 சூன் 2023 அன்று இந்த வண்டி தொடருந்து விபத்தில் சிக்கி 295 பேர் கொல்லப்பட்டனர்.  

## பெட்டிகள் எண்ணிக்கை
இந்த தொடருந்தில் 24 பெட்டிகள் இணைக்கப்பட்டுள்ளது.  
- இரண்டாம் வகுப்பு குளிர்சாதனப் பெட்டி - 1
- மூன்றாம் வகுப்பு குளிர்சாதனப் பெட்டிகள் - 4
- தூங்கும் வசதி பெட்டிகள் - 13
- முன்பதிவற்ற பொதுப் பெட்டிகள் - 3
- அமர்ந்து செல்லும் மற்றும் சாமான்கள் வைக்கும் பெட்டிகள் - 2
- சமையறை பெட்டி - 1
## முக்கிய நிறுத்தங்கள்
- கரக்பூர்
- பாலசோர்
- கட்டாக்
- புவனேஸ்வர்
- குர்தா சாலை
- பெர்காம்பூர்
- விஜயநகரம்
- சிறீகாகுளம் சாலை
- விசாகப்பட்டினம்
- ஏலூரு
- ராஜமுந்திரி
- விஜயவாடா
- திருப்பதி
- காட்பாடி
- ஜோலார்பேட்டை
- குப்பம்
- பங்காரப்பேட்டை
- கிருஷ்ணராஜபுரம்
# செவ்வலகு குள்ள இருவாட்சி



**செவ்வலகு- குள்ள இருவாட்சி** (*Red-billed dwarf hornbill*)(*லோபோசெரோசு கேமுரசு*) என்பது புசெரோடிடே குடும்பத்தில் உள்ள ஒரு வகை இருவாட்சி சிற்றினம் ஆகும். இது ஆப்பிரிக்க வெப்பமண்டல மழைக்காடுகள் முழுவதும் காணப்படுகிறது.  

தாழ்நில காடுகளின் செவ்வலகு குள்ள இருவாட்சி காணப்படுகின்றது. இதன் அலகு இரத்த சிவப்பு நிறத்தில் கடினமானதாக காணப்படும். முதுகு, மார்பு மற்றும் இறக்கைகளில் மங்கலான சிவப்பு-பழுப்பு நிறத்தில் காணப்படும். வயிற்று பகுதி வெண்மை நிறத்திலும், மார்பு மற்றும் தலைப் பகுதி அடர் நிறத்தில் காணப்படும்.
# வெளிறிய அலகு இருவாட்சி



**வெளிறிய அலகு இருவாட்சி** (*Pale-billed horn-bill*)(*லோபோசெரோசு பாலிடிரோசுட்ரிசு*) என்பது புசெரோடிடே குடும்பத்தில் உள்ள ஒரு வகை இருவாய்ச்சி சிற்றினம் ஆகும்.  

## பரவல்
இது அங்கோலா, காங்கோ மக்களாட்சிக் குடியரசு, கென்யா, மலாவி, மொசாம்பிக், தான்சானியா மற்றும் சாம்பியாவில் காணப்படுகிறது.  

## விளக்கம்
வெளிறிய அலகு இருவாட்சி, நடுத்தர அளவிலான சாம்பல் நிற இருவாட்சி ஆகும். இதன் வயிறு வெள்ளை நிறத்திலும் அலகு கொம்பு நிறத்திலும் உள்ளது. ஆண் பெண் பறவைகள் ஒரே மாதிரியானவை. இருப்பினும் ஆண்களின் அலகு மேல் பெரிய கவசத்தினை கொண்டுள்ளது. பொதுவாக இணையாகவோ அல்லது சிறிய குழுக்களாகவோ காணப்படும். வெளிறிய அலகு இருவாட்சி, ஆப்பிரிக்கச் சாம்பல் இருவாட்சி போன்றது.
# சீசியம் சிடீயரேட்டு



**சீசியம் சிடீயரேட்டு** (*Caesium stearate*) C<sub>18</sub>H<sub>35</sub>CsO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். சீசியமும் சிடீயரிக் அமிலமும் சேர்ந்து வினைபுரிவதால் இந்த உப்பு உருவாகிறது. ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என சீசியம் சிடீயரேட்டு வகைப்படுத்தப்படுகிறது.  

## தயாரிப்பு
சீசியம் கார்பனேட்டுடன் சிடீயரிக் அமிலம் வினைபுரிவதால் சீசியம் சிடீயரேட்டு உருவாகிறது.
# நிரஞ்சன் குமார் மேத்தா



**நிரஞ்சன் குமார் மேத்தா** (*Niranjan Kumar Mehta*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். ஐக்கிய ஜனதா தளம் கட்சியினை சேர்ந்த மேத்தா தற்பொழுது பீகார் சட்டமன்ற உறுப்பினராக உள்ளார். இவர் 2015 மற்றும் 2020 பீகார் சட்டப் பேரவைத் தேர்தலில் ஜனதா தளம் சார்பில் பிகாரிகஞ்ச் தொகுதியில் போட்டியிட்டு வெற்றி பெற்றார்.
# ஈரேக்கரூரு சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | குப்பி பசலிங்கப்பகௌடா சங்கர் ராவ் | இந்திய தேசிய காங்கிரஸ் |  |
| 1962 |  |  |  |
| 1967 |  |  |  |
| 1972 | பசவன்னப்பா கத்லப்பா பனகார் |  |  |
| 1978 | குப்பி பசலிங்கப்பகௌடா சங்கர் ராவ் | சுயேச்சை |  |
| 1983 | பசவன்னப்பா கத்லப்பா பனகார் |  |  |
| 1985 | ஜனதா கட்சி |  |  |
| 1989 | பன்னிகோட் பசப்ப ஹனுமந்தப்பா | ஜனதா தளம் |  |
| 1994 | உஜனேஷ்வர் பசவன்னப்ப பனகார் | பாரதிய ஜனதா கட்சி |  |
| 1999 | பன்னிகோட் பசப்ப ஹனுமந்தப்பா | சுயேச்சை |  |
| 2004 | பி. சி. பாட்டீல் | மதச்சார்பற்ற ஜனதா தளம் |  |
| 2008 | இந்திய தேசிய காங்கிரஸ் |  |  |
| 2013 | உஜனேஷ்வர் பசவன்னப்ப பனகார் | கருநாடக ஜனதா பக்‌ஷா |  |
| 2018 | பி. சி. பாட்டீல் | இந்திய தேசிய காங்கிரஸ் |  |
| 2019 | பாரதிய ஜனதா கட்சி |  |  |
| 2023 | உஜனேஷ்வர் பசவன்னப்ப பனகார் | இந்திய தேசிய காங்கிரஸ் | } |
**குறிப்பு**
# சாலிமர் சென்னை வாராந்திர அதிவிரைவு வண்டி



**சாலிமர் சென்னை வாராந்திர அதிவிரைவு வண்டி** (*Shalimar–Chennai Central Weekly Superfast Express*) கொல்கத்தா மற்று ஹவுரா இடையே உள்ள சாலிமர் தொடருந்து நிலையத்திலிருந்து, சென்னை மத்திய தொடருந்து நிலையம் வரை இயக்கப்படும் வாராந்திர அதிவிரைவு வண்டி ஆகும். இந்த வண்டியின் இலக்கம் 22825/22826 ஆகும். இது மணிக்கு சராசரி 64 கிலோ மீட்டர் வேகத்தில் செல்கிறது. இது 1659 கிலோ மீட்டர் தொலைவை 25 மணி 50 நிமிடங்களில் கடக்கிறடது. சென்னனை செண்டிரலிருந்து சாலிமர் செல்லும் வண்டி எண் 22826 சராசரி வேகம் 59 கிலோ மீட்டர் மற்றும் 1659 கிலோ மீட்டர் தொலைவினை 28 மணி நேரத்தில் கடக்கிறது.  

## முக்கிய நிறுத்தங்கள்
- சாலிமர் தொடருந்து நிலையம் (கொல்கத்தா-ஹவுரா இடையே)
- சாந்த்ராகாச்சி
- கரக்பூர்
- கட்டாக்
- புவனேசுவரம்
- குர்தா சாலை
- பெர்காம்பூர்
- விஜயநகரம்
- விசாகப்பட்டினம்
- ஏலூரு
- விஜயவாடா
- சென்னை செண்டிரல்

## பெட்டிகள்
இத்தொடருந்து கீழ்கண்ட 19 பெட்டிகளை கொண்டது:  
- இரண்டாம் வகுப்பு குளிர்சாதனப் பெட்டிகள் - 2
- மூன்றாம் வகுப்பு குளிர்சாதனப் பெட்டிகள் - 4
- படுக்கை வசதி பெட்டிகள் - 9
- முன்பதிவில்லா பொதுப் பெட்டிகள் - 2
- எரிசக்தி பெட்டிகள் - 2
## இதனையும் காண்க
- அவுரா பெங்களூரு அதிவிரைவு வண்டி
# இராணெபென்னூரு சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | கல்லனகௌடா பக்கீரகௌடா பாட்டீல் | இந்திய தேசிய காங்கிரஸ் |  |
| சாம்பிராணி எல்லவ்வா தர்மப்பா |  |  |  |
| 1962 |  |  |  |
| 1967 | பி. என். லிங்கப்பா | பிரஜா சோசலிச கட்சி |  |
| 1972 | கே. ஆர். பீமப்பா | இந்திய தேசிய காங்கிரஸ் |  |
| 1978 | நலவாகல் சோமலிங்கப்ப ஹனுமந்தப்பா | இந்திரா காங்கிரஸ் |  |
| 1983 | பசனகௌடா குரனகௌடா பாட்டீல் | ஜனதா கட்சி |  |
| 1985 | கிருஷ்ணப்ப பீமப்ப கோலிவாட் | இந்திய தேசிய காங்கிரஸ் |  |
| 1989 |  |  |  |
| 1994 | கர்ஜகி வீரப்ப சன்னதம்மப்பா | ஜனதா தளம் |  |
| 1999 | கிருஷ்ணப்ப பீமப்ப கோலிவாட் | இந்திய தேசிய காங்கிரஸ் |  |
| 2004 | ஜி. சிவன்னா | பாரதிய ஜனதா கட்சி |  |
| 2008 |  |  |  |
| 2013 | கிருஷ்ணப்ப பீமப்ப கோலிவாட் | இந்திய தேசிய காங்கிரஸ் |  |
| 2018 | ஆர். சங்கர் | கர்நாடக பிரக்ஞவந்த ஜனதா கட்சி |  |
| 2019 | அருண் குமார் குத்தூர் | பாரதிய ஜனதா கட்சி |  |
| 2023 | பிரகாஷ் கோலிவாட் | இந்திய தேசிய காங்கிரஸ் | } |
**குறிப்பு**
# சிர்க்கோனியம் சிடீயரேட்டு



**சிர்க்கோனியம் சிடீயரேட்டு** (*Zirconium stearate*) C<sub>72</sub>H<sub>140</sub>ZrO<sub>8</sub>C என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும்.  

சிர்க்கோனியமும் சிடீயரிக் அமிலமும் சேர்ந்து வினைபுரிவதால் இந்த உப்பு உருவாகிறது. ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என சீசியம் சிடீயரேட்டு வகைப்படுத்தப்படுகிறது.  

## தயாரிப்பு
கொதிக்கும் சிடீயரிக் அமிலத்துடன் நீரிலுள்ள சோடியம் கார்பனேட்டைச் சேர்த்து வினைபுரியச் செய்து பின்னர் சிர்க்கோனியம் ஆக்சி குளோரைடு கரைசலைச் சேர்த்தால் சிர்க்கோனியம் சிடீயரேட்டு உருவாகும்.  

சிர்க்கோனியம் நைட்ரேட்டுடன் சோடியம் ஒலியேட்டைச் சேர்த்து வினைபுரியச் செய்தாலும் சிர்க்கோனியம் சிடீயரேட்டு கிடைக்கும்.  

## இயற்பியல் பண்புகள்
வெண்மை நிறத் தூளாக சிர்க்கோனியம் சிடீயரேட்டு உருவாகிறது.  

## பயன்கள்
சிர்க்கோனியம் சிடீயரேட்டு நீர்ப்புகா பொருட்கள் மற்றும் பால்மம் நிலைப்படுத்திகளுக்கான மூலப்பொருளாகப் பயன்படுத்தப்படுகிறது.  

சமதளமாக்கும் முகவராகவும் சிர்க்கோனியம் சிடீயரேட்டு பயன்படுத்தப்படுகிறது.
# கருப்புக் குள்ள இருவாய்ச்சி


**கருப்புக் குள்ள இருவாய்ச்சி** (*Black dwarf hornbill*)(*கோரிசோசெரசு கார்ட்லாபி*)(*Horizocerus hartlaubi*) அல்லது மேற்கத்தியச் சின்ன இருவாய்ச்சி என்பது புசெரோடிடே குடும்பத்தில் உள்ள ஒரு வகை இருவாய்ச்சி பேரினம் ஆகும். இது ஆப்பிரிக்க வெப்பமண்டல மழைக்காடு முழுவதும் பரவலாகக் காணப்படுகின்றது.  

## விளக்கம்
கருப்புக் குள்ள இருவாய்ச்சி வளைந்த அலகுடன் கண்ணுக்கு மேல் பரந்த வெள்ளை புருவத்துடன் கருப்பு நிறத்தில் காணப்படும்.
# வீணா பாரதி



**வீணா பாரதி** (*Veena Bharti*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். பாரதி ஐக்கிய ஜனதா தளம் கட்சியினைச் சேர்ந்தவர். இவர் 2020ஆம் ஆண்டு நடைபெற்ற பீகார் சட்டப் பேரவைத் தேர்தலில் திரிவேணிகஞ்ச் சட்டமன்றத் தொகுதியில் ஐக்கிய ஜனதா தளம் வேட்பாளாரக போட்டியிட்டு சட்டமன்ற உறுப்பினர் ஆனார்.
# விஜயநகரா சட்டமன்றத் தொகுதி


**விஜயநகரா சட்டமன்றத் தொகுதி** (*Vijayanagara Assembly constituency*) என்பது இந்தியாவின் கர்நாடகா மாநிலத்தின் 224 சட்டமன்றத் தொகுதிகளில் ஒன்றாகும். இது பெல்லாரி மாவட்டத்தில் உள்ள சட்டமன்றத் தொகுதிகளுள் ஒன்றாகும். இத்தொகுதியின் தற்போதைய சட்டமன்ற உறுப்பினராக இந்தியத் தேசிய காங்கிரசின் எச். ஆர். கவியப்பா உள்ளார்.  

## சட்டப் பேரவை உறுப்பினர்கள்
| ஆண்டு | கட்சி | கட்சி |  |
| --- | --- | --- | --- |
| 2008] | ஆனந்த் சிங் | பாரதிய ஜனதா கட்சி |  |
| 2013 | இந்திய தேசிய காங்கிரசு |  |  |
| 2018 |  |  |  |
| 2019 | பாரதிய ஜனதா கட்சி |  |  |
| 2023 | எச். ஆர். கவியப்பா | இந்திய தேசிய காங்கிரசு | } |

## தேர்தல் முடிவுகள்

### 2018

## மேலும் பார்க்கவும்

- கர்நாடக சட்டப் பேரவையின் தொகுதிகளின் பட்டியல்
- விஜயநகர மாவட்டம்
# அறிவியல் தகவல் தரவுத்தளம்



**அறிவியல் தகவல் தரவுத்தளம்** (*Scientific Information Database*)என்பது ஈரானிய கல்வி, கலாச்சாரம் ஆராய்ச்சிக்கான கல்வி மையத்தின் இலவச அணுகலுடன் கூடிய இணையத்தளமாகும். இந்த தரவுத்தளம் கல்வி மற்றும் ஆய்விதழ்களை அட்டவணைப்படுத்துவதற்கான இலவச அணுகலையும் கல்வி வெளியீட்டின் முழு உரை அல்லது மெட்டா தரவுக்கான அணுகலையும் வழங்குகின்றது.  

## அம்சங்கள்

- அறிவியல் தகவல் நிறுவனத்தில் அட்டவணைச் செய்யப்பட்ட ஆய்வுக் கட்டுரைகள்

## மேலும் பார்க்கவும்

- பப்மெட்
# பாதரசம்(II) சிடீயரேட்டு



**பாதரசம்(II) சிடீயரேட்டு** (*Mercury(II) stearate*) C<sub>36</sub>H<sub>70</sub>HgO<sub>4</sub>  
என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என பாதரசம்(II) சிடீயரேட்டு வகைப்படுத்தப்படுகிறது. உள்ளிழுத்தல், உட்செலுத்துதல் மற்றும் தோல் உறிஞ்சுதல் ஆகியன நேரிட்டால் இச்சேர்மம் மிகவும் நச்சுத்தன்மையுடையது.  
## தயாரிப்பு
பாதரசம்(II) குளோரைடுடன் சோடியம் சிடீயரேட்டைச் சேர்த்து வினைபுரியச் செய்யும்போது பரிமாற்ற வினையில் பாதரசம்(II) சிடீயரேட்டு உருவாகிறது.  
::<math>\mathsf{ HgCl_2 + 2C_{17}H_{35}COONa \ \xrightarrow{}\ Hg(C_{17}H_{35}COO)_2\downarrow + 2 NaCl }</math>  

மெர்குரியசு ஆக்சைடை சிடீயரிக் அமிலத்துடன் சேர்த்து சூடுபடுத்தினாலும் பாதரசம்(II) சிடீயரேட்டு கிடைக்கும்.  

## இயற்பியல் பண்புகள்
மஞ்சள் நிற மெழுகுப் பொருளாக பாதரசம்(II) சிடீயரேட்டு உருவாகிறது.  

கொழுப்பு எண்ணெய்களில் கரையும். நீர் அல்லது ஆல்ககாலில் கரையாது.  
## பயன்கள்
பாதரசம்(II) சிடீயரேட்டு கிருமி நாசினியாக பயன்படுத்தப்படுகிறது.  
பீங்கான் உற்பத்தியில் ஒரு நெகிழியாக்கியாகப் பயன்படுகிறது.
# கலை, மானுடவியல் மேற்கோள் சுட்டெண்



**கலை, மானுடவியல் மேற்கோள் சுட்டெண்** (*Arts and Humanities Citation Index*) என்பது கலை மற்றும் மானுடவியல் தேடல் என்றும் அழைக்கப்படுவது 1,700க்கும் மேற்பட்ட கலை மற்றும் மானுடவியல் கல்வி இதழ்களுக்கான ஆய்வுச் சுருக்கம் மற்றும் அட்டவணைப்படுத்தல் மற்றும் சமூக மற்றும் இயற்கை அறிவியல் இதழ்களை உள்ளடக்கிய துறைகளின் பதிவுகளை உள்ளடக்கிய மேற்கோள் குறியீடாகும். இந்தத் தரவுத்தளத்தின் ஒரு பகுதி *நடப்பு பொருளடக்கத்திலிருந்து* பெறப்படுகிறது.  

## விளக்கம்
கலை, மானிடவியல், மொழி (மொழியியல் உட்பட), கவிதை, இசை, பழமையான படைப்புகள், வரலாறு, ஓரியண்டல் ஆய்வுகள், தத்துவம், தொல்லியல், கட்டிடக்கலை, சமயம், தொலைக்காட்சி, நாடகம் மற்றும் வானொலி ஆகியவை உள்ளடக்கிய உள்ளீடுகளை கொண்டுள்ளது.  

இதன் உள்ளீடுகளில் கட்டுரைகள், கடிதங்கள், தலையங்கங்கள், சந்திப்புச் சுருக்கங்கள், பிழை திருத்தங்கள், கவிதைகள், சிறுகதைகள், நாடகங்கள், இசை மதிப்பீடுகள், புத்தகங்களின் பகுதிகள், காலவரிசைகள், நூல் பட்டியல்கள் மற்றும் படத்தொகுப்புகள், புத்தகங்கள், திரைப்படங்கள், இசை மற்றும் நாடக நிகழ்ச்சிகளின் மதிப்புரைகளுக்கான மேற்கோள்கள் ஆகியவை அடங்கும்.  

இந்த தரவுத்தளத்தை அறிவியல் வலையின் மூலம் இணையத்தில் அணுகலாம். இது தற்போதைய மற்றும் முந்தைய நூலியல் தகவல் மற்றும் மேற்கோள் காட்டப்பட்ட குறிப்புகளுக்கான அணுகலை வழங்குகிறது. இது தனித்தனியாகத் தேர்ந்தெடுக்கப்பட்ட, ஏறக்குறைய 1,200 தலைப்புகளிலிருந்து பொருத்தமான உருப்படிகளை உள்ளடக்கியது. இதில் பெரும்பாலும் கலை மற்றும் மனிதநேய ஆய்விதழ்களைக் கொண்டுள்ளது. பிற துறைகளிலிருந்து குறிப்பிடப்படாத தலைப்புகளும் உள்ளன.  

2011ஆம் ஆண்டு வரை, கலை மற்றும் மானுடவியல் தேடலை *டயலாக்*, *டேட்டாஸ்டார்* மற்றும் இணையக் கணினி நூலக மையம் வழியாக அணுகலாம். வாராந்திர புதுப்பிப்புகள் மற்றும் 1980-ல் பிந்தையக் கோப்புகளாகக் கிடைக்கின்றன.  

அறிஞர் ரெய்னர் என்ரிக் ஹேமல், ஆங்கிலத்தைத் தவிர மற்ற மொழிகளின் குறைவான பிரதிநிதித்துவத்திற்காகக் கலை, மானுடவியல் மேற்கோள் சுட்டெண்ஐ விமர்சித்தார்.  

## வரலாறு
கலை, மானுடவியல் மேற்கோள் சுட்டெண் குறியீடு முதலில் அறிவியல் தகவல் நிறுவனத்தால் உருவாக்கப்பட்டது. பின்னர் இது *தாம்சன் சயின்டிபிக்* நிறுவனத்தால் கையகப்படுத்தப்பட்டது. இது இப்போது *தாம்சன் ராய்ட்டர்ஸின் ஐபி & அறிவியல்* பிரிவால் வெளியிடப்படுகிறது.  

## மேலும் பார்க்கவும்

- அறிவியல் மேற்கோள் சுட்டெண்
# நிக்கல்(II) சிடீயரேட்டு



**நிக்கல்(II) சிடீயரேட்டு** (*Nickel(II) stearate*) C<sub>36</sub>H<sub>70</sub>NiO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என பாதரசம்(II) சிடீயரேட்டு வகைப்படுத்தப்படுகிறது. உள்ளிழுத்தல், உட்செலுத்துதல் மற்றும் தோல் உறிஞ்சுதல் ஆகியன நேரிட்டால் இச்சேர்மம் மிகவும் நச்சுத்தன்மையுடையது.  

## தயாரிப்பு
நிக்கல்(II) குளோரைடுடன் சோடியம் சிடீயரேட்டைச் சேர்த்து வினைபுரியச் செய்யும்போது பரிமாற்ற வினையில் நிக்கல்(II) சிடீயரேட்டு உருவாகிறது.  
::<math>\mathsf{ NiCl_2 + 2C_{17}H_{35}COONa \ \xrightarrow{}\ Ni(C_{17}H_{35}COO)_2\downarrow + 2NaCl }</math>  

## இயற்பியல் பண்புகள்
பச்சை நிற தூளாக நிக்கல்(II) சிடீயரேட்டு உருவாகிறது.  
நீர், மெத்தனால், எத்தனால் அல்லது ஈதரில் நிக்கல்(II) சிடீயரேட்டு கரையாது, கார்பன் டெட்ராகுளோரைடு மற்றும் பிரிடீனில் கரையும். அசிட்டோனில் சிறிதளவு கரையும்.  

## பயன்கள்
நிக்கல்(II) சிடீயரேட்டு மசகு எண்ணெயாக பல்வேறு தொழில்துறை பயன்பாடுகளில் பயன்படுத்தப்படுகிறது.
# இலந்தனம் சிடீயரேட்டு



**இலந்தனம் சிடீயரேட்டு** (*Lanthanum stearate*) C<sub>54</sub>H<sub>108</sub>LaO<sub>6</sub> என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என இலந்தனம்(II) சிடீயரேட்டு வகைப்படுத்தப்படுகிறது.  

## இயற்பியல் பண்புகள்
வெண்மை நிற தூளாக இலந்தனம் சிடீயரேட்டு உருவாகிறது. பென்சீன் கரைப்பானில் இது கரையும்.  

## பயன்கள்
இலந்தனம் சிடீயரேட்டு முக்கியமாக நெகிழி சிதைவுக்கான முதல் படிநிலை உருவாக்க முகவராகவும், பாலி வினைல் குளோரைடுக்கான வெப்ப நிலைப்படுத்தியாகவும் பயன்படுத்தப்படுகிறது.
# ஆந்திர மகாசபை



**ஆந்திர மகாசபை** (*Andhra Mahasabha*) என்பது இந்தியாவின் முந்தைய ஐதராபாத்து மாநிலத்தில் இருந்த ஒரு மக்கள் அமைப்பாகும். இந்த அமைப்பு மாநிலத்தின் தெலுங்கு பேசும் மக்களிடையே மக்கள் விழிப்புணர்வையும் மக்கள் இயக்கங்களையும் முன்னெடுத்தது. இறுதியில் தெலுங்கானா கிளர்ச்சியைத் தொடங்க இந்திய பொதுவுடமைக் கட்சியுடன் கைகோர்த்தது.  

## வரலாறு
1921 ஆம் ஆண்டு நவம்பர் மாதத்தில் ஆந்திர ஜனசங்கம் ( ஆந்திர மக்கள் சங்கம்) என்ற பெயரில் ஓர் அமைப்பு முதலில் தொடங்கப்பட்டது. ஐதராபாத்தில் நிசாமின் சமூக சீர்திருத்த மாநாட்டில் தெலுங்கில் தீர்மானம் நிறைவேற்ற முயன்று தோல்வியடைந்த பிறகு வெறும் 12 உறுப்பினர்களுடன் இவ்வமைப்பு தொடங்கியது. உறுப்பினர் எண்ணிக்கை விரைவாக நூற்றுக்கணக்கில் அதிகரித்தது. அமைப்பின் முதல் மாநாடு பிப்ரவரி 1922 ஆம் ஆண்டு பிப்ரவரி மாதத்தில் கோண்டா வெங்கட ரங்கா ரெட்டியின் தலைமையில் செயலாளர் மடபதி அனுமந்த ராவுடன் நடைபெற்றது.  

1928 ஆம் ஆண்டு, ஆந்திர மகா சபையை உருவாக்க, மடபதி அனுமந்த ராவ் முன்னிலை வகித்தார். முதல் மாநாடு 1930 ஆம் ஆண்டில் இயோகிப்பேட்டையில் சுரவரம் பிரதாபரெட்டி தலைமையில் நடைபெற்றது.
# சண்டிகர் ஆளுநர் அரண்மனை

**சண்டிகர் ஆளுநர் அரண்மனை** (*Governor's Palace, Chandigarh*) இந்தியாவின் சண்டிகர் நகரத்தில் அமைந்துள்ள ஓர் அரசு கட்டிடமாகும். சுவிட்சர்லாந்து நாட்டைச் சேர்ந்த கட்டிடக்கலை நிபுணரும் கோர்பூசியரின் உறவினருமான பியர் சீனெரெட்டின் உதவியுடன் லு கார்பூசியரால் இந்த கட்டிடம் வடிவமைக்கப்பட்டது. ஆனால் அப்போது அது கட்டப்படவில்லை.  

கட்டடத்தின் மாதிரியானது சுவிட்சர்லாந்து நாட்டின் சூரிச்சு நகர லி கார்பூசியர் மையம் மற்றும் சண்டிகரின் 10 ஆவது பிரிவிலுள்ள அரசு அருங்காட்சியகமும் ஓவியக் கூடமும் கட்டடக்கலை அருங்காட்சியகம் ஆகியவற்றில் காட்சிக்கு வைக்கப்பட்டது. சண்டிகர் நகரின் திட்டமிடல் மற்றும் மேம்பாட்டு மாதிரி நவீன சுதந்திர இந்தியாவின் தனித்துவமான பரிசோதனை முயற்சியாகக் கருதப்படுகிறது.
# கோபால்ட் லாரேட்டு



**கோபால்ட் லாரேட்டு** (*Cobalt laurate*) C<sub>24</sub>H<sub>48</sub>CoO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என கோபால்ட் லாரேட்டு வகைப்படுத்தப்படுகிறது.  

## தயாரிப்பு
நீர்த்த கோபால்ட்(II) குளோரைடு கரைசலுடன் சோடியம் லாரேட்டு சேர்மத்தைச் சேர்த்து வினைபுரியச் செய்தால் கோபால்ட் லாரேட்டு உருவாகிறது.  

## இயற்பியல் பண்புகள்
அடர் ஊதா நிற படிகங்களாக கோபால்ட் லாரேட்டு உருவாகிறது.  

இது தண்ணீரில் கரையாது. ஆனால், ஆல்ககாலில் கரையும்.
# அடகள்ளி சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | எம். பி. மரிசுவாமய்யா | இந்திய தேசிய காங்கிரஸ் |  |
| 1962 | அங்கடி சென்னபசப்பா | பிரஜா சோசலிச கட்சி |  |
| 1967 | என். எம். கொட்ரபசவய்யா சோகி | இந்திய தேசிய காங்கிரஸ் |  |
| 1972 | சி. அந்தானப்பா |  |  |
| 1978 | கரிபசவனகௌடா கோகலி | இந்திரா காங்கிரஸ் |  |
| 1983 | எம். பி. பிரகாஷ் | ஜனதா கட்சி |  |
| 1985 |  |  |  |
| 1989 | ஈ. டி. சம்புநாதா | இந்திய தேசிய காங்கிரஸ் |  |
| 1994 | எம். பி. பிரகாஷ் | ஜனதா தளம் |  |
| 1999 | வி. பி. ஹாலப்பா | இந்திய தேசிய காங்கிரஸ் |  |
| 2004 | எம். பி. பிரகாஷ் | மதச்சார்பற்ற ஜனதா தளம் |  |
| 2008 | பி. சந்திரா நாயக் | பாரதிய ஜனதா கட்சி |  |
| 2013 | பி. டி. பரமேஸ்வர நாயக் | இந்திய தேசிய காங்கிரஸ் |  |
| 2018 |  |  |  |
| 2023 | கிருஷ்ணா நாயகா | பாரதிய ஜனதா கட்சி | } |
# அகரிபொம்மனஹள்ளி சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 2008 | கே. நேமராஜ் நாயக் | பாரதிய ஜனதா கட்சி |
| 2013 | எல். பி. பி. பீமா நாயக் | மதச்சார்பற்ற ஜனதா தளம் |
| 2018 |  |  |
| 2023 | கே. நேமராஜ் நாயக் | } |
# துத்தநாக லாரேட்டு


**துத்தநாக லாரேட்டு** (*Zinc laurate*) C<sub>24</sub>H<sub>46</sub>O<sub>4</sub>Zn என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என துத்தநாக லாரேட்டு வகைப்படுத்தப்படுகிறது.  

## இயற்பியல் பண்புகள்
வெண்மை நிற படிகங்களாக துத்தநாக லாரேட்டு உருவாகிறது. இலேசான மெழுகு நெடியை வெளிப்படுத்துகிறது.  

துத்தநாக லாரேட்டு தண்ணீரில் கரையாது.  
## பயன்கள்
துத்தநாக லாரேட்டு தனிநபர் பராமரிப்பு மற்றும் அழகுசாதனத் துறையில் ஒரு எதிர்ப்புப் பொருளாகப் பயன்படுகிறது.  
மேலும் இது பாகுத்தன்மையை அதிகரிக்கும் முகவராகவும் உலர்த்திப் பிணைக்கும் பொருளாகவும் பயன்படுகிறது.
# உலக சிலந்தி பட்டியல்

**உலக சிலந்தி பட்டியல் (வார்ல்டு இசுபைடர் கேடலாக்)**(*World Spider Catalog*) என்பது சிலந்தி வகைப்பாடு தொடர்பான இணையவழி தேடக்கூடிய தரவுத்தளமாகும். இது ஏற்றுக்கொள்ளப்பட்ட அனைத்து சிலந்தி குடும்பங்கள், பேரினங்கள் மற்றும் சிற்றினங்கள் ஆகியவற்றைப் பட்டியலிடுவதை நோக்கமாகக் கொண்டுள்ளது. இத்துடன் தொடர்புடைய வகைப்பாடு ஆய்வுக் கட்டுரைக்கான அணுகலை வழங்குகிறது. அமெரிக்க இயற்கை வரலாற்று அருங்காட்சியகத்தின் நார்மன் ஐ. பிளாட்னிக் என்பவரால் இப்பட்டியல் உருவாக்கப்பட்டது. 2000ஆம் ஆண்டில் தனிப்பட்ட வலைப்பக்கங்களின் தொடராக உலக சிலந்தி பட்டியல் தனது சேவையினைத் தொடங்கியது. 2014-ல் பிளாட்னிக் ஓய்வு பெற்ற பிறகு, பெர்னின் இயற்கை வரலாற்று அருங்காட்சியகம் (சுவிட்சர்லாந்து) இப்பட்டியலை எடுத்து, தொடர்புடைய தரவுத்தளமாக மாற்றியது.  

, 50,151 ஏற்றுக்கொள்ளப்பட்ட சிற்றினங்கள் பட்டியலிடப்பட்டன.  

அரேனே (சிலந்திகள்) வரிசை அனைத்து வரிசைகளில் ஏழாவது-பெரும்பாலான சிற்றினங்களைக் கொண்ட வரிசையாகும் உலக சிலந்தி பட்டியலின் இருப்பு சிலந்திகளை ஒரு இணையப் பட்டியலுடன் மிகப்பெரிய உயிரலகாக இது ஆக்குகிறது. இப்பட்டியல் தொடர்ந்து புதுப்பிக்கப்படுகிறது. சிலந்திகளின் வகைப்பாட்டியலில் "கடுமையான புலமைப்பரிசில் மற்றும் பெருக்கப்பட்ட உற்பத்தித்திறனை ஊக்குவித்தது". இது "முழுமையான வளம்" என்று விவரிக்கப்பட்டுள்ளது.
# கம்ப்ளி சட்டமன்றத் தொகுதி



## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 2008 | டி. ஹெச். சுரேஷ் பாபு | பாரதிய ஜனதா கட்சி |
| 2013 | படவர சிராமிக்கர ரைத்தர காங்கிரசு |  |
| 2018 | ஜெ. என். கணேஷ் | இந்திய தேசிய காங்கிரசு |
| 2023 | } |  |
# கரும்பூலா



**கரும்பூலா** (*Phyllanthus reticulatus* ) என்பது ஜீன் லூயிஸ் மேரி பாய்ரெட்டால் விவரிக்கப்பட்ட ஒரு தாவர இனமாகும். இது பைலாந்தேசியே குடும்பத்தை சேர்ந்தது.  

இது ஆசிய பேரினமான *ஃபில்லாந்தசுக்கு* உட்பட்ட ஒரு இனமாகும் (ஆனால் இது ஜமைக்காவிற்கும் அறிமுகப்படுத்தப்பட்டது); இது சிலசமயம் *பி. பாலிஸ்பெர்மசுடன்* சேர்த்து குழப்பிக் கொள்ளப்படுகிறது. வியட்நாமிய மொழியில் இதன் பெயர் *phèn đen* (சில நேரங்களில் *diệp hạ châu mạng* ) ஆகும். இது வடக்கு ஆத்திரேலியாவிலும் காணப்படுகிறது. அங்கு மொய்ல் ஆற்றுப் பகுதியின் பழங்குடியினர் இந்த மரத்தை தீக்கோலுக்கு பயன்படுத்துகின்றனர். மேலும் இதை **மிர்ரினிமிர்ரினி** என்று அழைக்கின்றனர்.  

இது இந்தியாவின் உத்தரபிரதேசத்தின் தெராய் பகுதிகளிலும் குளக் கரையோரங்களில் ஏராளமாக காணப்படுகிறது. இது உள்ளூர் மொழியில் *சிகட்டி / सिकटी/सिक्टी* என்று அழைக்கப்படுகிறது.  

கரும்பூலா கிழக்கு ஆசியாவில் உள்ள பல்வேறு வகையான *எபிசெபாலா* என்னும் ஒருவகை அந்துப்பூச்சியால் மகரந்தச் சேர்க்கை செய்யப்படுகிறது. வளர்ந்த அந்துப்பூச்சிகள் பூக்களில் மகரந்தச் சேர்க்கை செய்கின்றன, ஆனால் *பி. ரெட்டிகுலட்டஸ்* பூக்களின் கருப்பையில் முட்டையிடுகின்றன. அங்கு வளரும் குடம்பிகள் வளரும் விதைகளில் சிலவற்றை உட்கொள்கின்றன.  

## துணை இனங்கள்
இதில் பின்வரும் கிளையினங்கள் கேட்டலாக் ஆப் லைப் என்னும் தரவு தளத்தில் பட்டியலிடப்பட்டுள்ளன:  

- *Phyllanthus reticulatus* var. *glaber* <small>(Thwaites) Müll.</small> <small>Arg.</small>
- *P. r. reticulatus* (see synonyms)

## விளக்கம்
*கரும்பூலா* ஒரு புதர் தாவரமாகும். சில சமயங்களில் சற்று ஒழுங்கற்று வளரும் இது பொதுவாக 5 மீ உயரம் வரை மட்டுமே இருக்கும். இளந் தாவரமாக இருக்கும்போது மென்மையான தண்டுகளுடன் இளஞ்சிவப்பு அல்லது சாம்பல்-பழுப்பு நிறத்தில் தண்டுகள் இருக்கும். முழு விளக்கத்திற்கு சீனாவின் ஃப்ளோரா மற்றும் கீழே உள்ள படக்காட்சியகத்தைப் பார்க்கவும்.  

## காட்சியகம்
# சிவதை


**சிவதை** (*Operculina turpethum*) என்பது மார்னிங் குளோரி குடும்பத்தைச் சேர்ந்த ஒரு தாவர இனமாகும்.  

இது 4 முதல் 5 மீட்டர் நீளம் வரை வளரும், பல்லாண்டு, மூலிகை கொடியாகும். இது இந்தியாவைச் சேர்ந்தது. இது பொதுவாக வடக்கு சர்க்கார் மற்றும் தக்காணப் பகுதியில் 3000 அடி உயரம் வரை காணப்படுகிறது. இதன் இலைகள் ஒன்றுவிட்டு ஒன்றாக, முட்டை வடிவில், நீள்வட்டத்தில், தட்டையாக இதயவுருவில் இருக்கும். இதன் மலர்கள் தனித்தவையாகவும் பெரியவையாகவும் இருக்கும். இதன் கனி உலர்ந்து வெடிக்கும் விதையுறை கொண்டது.  

இது உண்மையில் ஒரு பேதி மருந்து அல்ல, ஆனால் லேசான மலமிளக்கியாகும்.
# மாங்கனீசு சிடீயரேட்டு



**மாங்கனீசு சிடீயரேட்டு** (*Manganese stearate*) C<sub>36</sub>H<sub>70</sub>MnO<sub>4</sub>  
என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என மாங்கனீசு சிடீயரேட்டு வகைப்படுத்தப்படுகிறது.  

## தயாரிப்பு
சோடியம் ஐதராக்சைடுடன் சிடீயரிக் அமிலத்தைச் சேர்த்து வினைபுரியச் செய்து அதைத் தொடர்ந்து மாங்கனீசு குளோரைடுடன் வினைபுரியச் செய்தால் மாங்கனீசு சிடீயரேட்டு உருவாகிறது.  

மாங்கனீசு((II) அசிட்டேட்டுடன் சிடீயரிக் அமிலத்தைச் சேர்த்து வினைபுரியச் செய்தும் இதை தயாரிக்கலாம்.  

## இயற்பியல் பண்புகள்
மாங்கனீசு சிடீயரேட்டு வெளிர் இளஞ்சிவப்பு நிற தூளாக உருவாகிறது..  

உயர் அடர்த்தி பாலி எத்திலீன் போன்ற ஆக்சோ -மக்கும் பலபடிகளுக்கான ஆக்சிசனேற்ற கூட்டுசேர் பொருளாகவும் இது பயன்படுத்தப்படுகிறது.
# இந்தோனேசியக் குட்டை துடுப்பு விலாங்கு



**இந்தோனேசியக் குட்டை துடுப்பு விலாங்கு** (*Indonesian shortfin eel*)(*ஆங்குயிலா பைகோலர் பைகோலர்*) என்பது ஆங்கிலிடே குடும்பத்தின் *ஆங்குயில்லா* பேரினத்தைச் சேர்ந்த விலாங்கு மீன் துணைச்சிற்றினமாகும். இது இந்தியப் பெருங்கடல் மற்றும் மேற்கு அமைதிப் பெருங்கடலின் வெப்பமண்டல கடலோரப் பகுதிகள் முழுவதும் காணப்படுகிறது.  

இந்த துணையினத்தின் பொதுவான பழக்கவழக்கங்கள், உணவு முறை மற்றும் குணாதிசயங்கள் பேரினப் பண்புகளைக் கொண்டது. இந்த சிற்றினம் 1.2 மீட்டர் நீளம் வரை வளர்கிறது. இதனுடைய ஆயுட்காலம் 20 ஆண்டுகள் வரை இருக்கலாம். முதுகெலும்பு துடுப்பு மென்மையான கதிர்கள் 240-250 வரையும், குத துடுப்பு மென்மையான கதிர்கள் 200-220 வரையும், முதுகெலும்புகள் 105 முதல் 109 வரையும் காணப்படும். இந்த மீனின் அடிப்பகுதி வெளிறிய நிறத்துடனும் மேல் பகுதி ஆலிவ்/நீலம்-பழுப்பு நிறத்தில் காணப்படும். இது பசிபிக் குட்டை துடுப்பு விலாங்கு, *ஆங்குயிலா அப்சுகுரா*வினை ஒத்துக் காணப்படும்.
# சூரியநாராயணன் கோயில், காக்கிநாடா



**சூரியநாராயணன் கோயில்** (*Sri Suryanarayana Swami Temple*), இந்தியாவின் ஆந்திரப் பிரதேச மாநிலத்தின் காக்கிநாடா மாவட்டத்தில் உள்ள கொல்லாலா மமிதாடா கிராமத்தில் சூரியநாராயணன் பகவானுக்கு அர்ப்பணிக்கப்பட்ட கோயில் ஆகும். இது காக்கிநாடாவிற்கு தென்மேற்கே 24.5 கிலோ மீட்டர் தொலைவில் உள்ளது. இக்கோயில் 16 ஏக்கர் பரப்பளவு கொண்ட இக்கோயில், 1920ஆம் ஆண்டில் கொல்லாலா மமிதாடா கிராமத்தின் நிலக்கிழார் கோவ்விரி பசிவி ரெட்டியால் நிறுவப்பட்டது.  

இக்கோயிலின் முக்கிய விழாக்கள் ரத சப்தமி, வைகுண்ட ஏகாதசி ஆகும்.
# கரா கரா



***கரா கரா*** (*Hara hara*) என்பது வங்களாதேசம், சீனா, இந்தியா, மியான்மர் மற்றும் நேபாளம் ஆகிய நாடுகளில் காணப்படும் தெற்காசிய ஆற்றுக் கெளிறு மீன் சிற்றினமாகும். இந்த சிற்றினம் நீளம் வரை வளரக்கூடியது. இவை மெதுவாக நகரும் ஆறுகள் மற்றும் நீரோடைகளில் வாழக்கூடியன.
# கரா



***கரா*** (*Hara*) என்பது தெற்காசிய ஆற்றுப் பூனை மீன் பேரினமாகும். இது தெற்காசியாவில் இந்தியாவிலிருந்து மியான்மர் வரை காணப்படுகிறது.  

## சிற்றினங்கள்
இந்த பேரினத்தில் தற்போது 10 அங்கீகரிக்கப்பட்ட சிற்றினங்கள் உள்ளன:  

- *கரா பிலமென்டோசா* <small>பிளைத், 1860</small>
- *கரா கரா* <small>(எப். ஆமில்டன், 1822)</small>
- *கரா கோரை* <small>மிசுரா, 1976</small>
- *கரா ஜெர்டோனி* <small>டே, 1870</small>
- *கரா கோலடினென்சிசு* <small>அங்கன்தோய்பி & விஸ்வநாத், 2009</small>
- *கரா லாங்கிசிமா* <small>என்ஜி</small> <small>& கோட்டேலட், 2007</small>
- *கரா மெசெம்ப்ரினா* <small>என்ஜி</small> <small>& கோட்டேலட், 2007</small>
- *கரா மினுசுகுலா* <small>என்ஜி</small> <small>& கோட்டேலட், 2007</small>
- *கரா நரேஷி* <small>மகாபத்ரா & எஸ். கர், 2015</small>
- *கரா இசுபினுலசு* <small>என்ஜி & கோட்டேலட், 2007</small>
# சூரிய தேவன் கோயில்


**சூரிய தேவன் கோயில்** (*Deo Surya Mandir*), இந்தியாவின் பிகார் மாநிலத்தில் அவுரங்காபாத் மாவட்டத்தில் உள்ள தேவ் நகரத்தில் சூரிய பகவானுக்கு அர்ப்பணிக்கப்பட்ட இந்துக் கோயில் ஆகும். மேற்கு நோக்கி அமைந்த இக்கோயிலில் சத் பூசை சிறப்பாக கொண்டாடப்படுகிறது. நகரா, வெசரா மற்றும் தமிழ் கட்டிடக் கலைநயங்களுடன் கூடியது.  

## வரலாறு
இச்சூரிய கோயிலில் உள்ள குப்தப் பேரரசு காலத்திய 642ஆம் ஆண்டின் கல்வெட்டு சூரிய வழிபாடு குறித்துள்ளது. இக்கோயில் பொ.ஊ. 7 அல்லது 8ஆம் நூற்றாண்டில் நிறுவப்பட்டிருக்கலாம் என ஆய்வாளர்கள் கருதுகின்றனர். துவக்கத்தில் பௌத்தக் கோயிலாக இருந்த இதை, பக்தியார் கில்ஜியால் சிதைக்கப்பட்ட பிறகு, மன்னர் பைரவேந்திரர் இதனை சூரியக் கோயிலாகக் மாற்றினார்.
# கரா கோரை



***கரா கோரை*** (*Hara horai*) என்பது தெற்காசிய ஆற்றுக் கெளுத்தி மீன் சிற்றினமாகும். இது இந்தியாவின் மேற்கு வங்காளத்தில் காணப்படும் அகணிய உயிரியாகும். இது பிரம்மபுத்திரா ஆற்றின் நடு மற்றும் மேல் பகுதியில் உள்ள தெராய் மற்றும் துவாரில் காணப்படுகிறது.  
}}
# கரா லாங்கிசிமா



***கரா லாங்கிசிமா*** (*Hara longissima*) என்பது மியான்மரில் காணப்படும் தெற்காசிய ஆற்றுக் கெளிறு மீன் சிற்றினமாகும். இதனுடைய சிற்றினப் பெயர் இலத்தீன் சொல்லான லாங்கிசிமசிலிருந்து வந்தது. இதன் பொருள் நீளமானது ஆகும். இந்த சிற்றினம் ஒப்பீட்டளவில் நீண்ட வால் தண்டினைக் கொண்டுள்ளதைக் குறிக்கிறது.
# வெள்ளி சிடீயரேட்டு



**வெள்ளி சிடீயரேட்டு** (*Silver stearate*) C<sub>18</sub>H<sub>36</sub>AgO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என வெள்ளி சிடீயரேட்டு வகைப்படுத்தப்படுகிறது.  

## தயாரிப்பு
சோடியம் சிடீயரேட்டுடன் வெள்ளி நைட்ரேட்டைச் சேர்த்து வினைபுரியச் செய்தால் வெள்ளி சிடீயரேட்டு உருவாகும்.  

மேலும் டையசாபைசைக்ளோ அண்டெசீன் முன்னிலையில் சிடீயரிக் அமிலமும் வெள்ளி நைட்ரேட்டும் வினைபுரிந்தாலும் இச்சேர்மம் கிடைக்கும்.  

## இயற்பியல் பண்புகள்
வெண்மை நிற தூளாக வெள்ளி சிடீயரேட்டு உருவாகிறது.  
வெள்ளி சிடீயரேட்டு படிகங்கள் முச்சாய்வு படிக அமைப்பைக் கொண்டவையாகும். a = 0.5431 nm, b = 4.871 nm, c = 0.4120 nm, α = 90.53°, β = 122.80°, γ = 90.12°, Z = 2. என்ற அணிக்கோவை அளபுருக்களில் இது படிகமாகிறது.  
தண்ணீர், எத்தனால், டை எத்தில் ஈதர் ஆகிய கரைப்பான்களில் இது கரையாது.
# அருணாச்சலப்பிரதேச மாநில சாலைப் போக்குவரத்துக் கழகம்



**அருணாச்சலப்பிரதேச மாநில சாலைப் போக்குவரத்துக் கழகம்** (*Arunachal Pradesh State Transport Services*) இந்திய மாநிலமான அருணாச்சலப் பிரதேசத்தில் உள்ள அரசுக்கு சொந்தமான சாலை போக்குவரத்து கழகமாகும். இதன் தலைமையகம் இட்டாநகரின் அருணாச்சலப்பிரதேச மாநில போக்குவரத்து கழகப் பேருந்து நிலையத்தில் அமைந்துள்ளது.  

அருணாச்சலப்பிரதேச மாநில சாலைப் போக்குவரத்துக் கழகம் இட்டாநகரில் இருந்து தேச்பூர், அசாமில் உள்ள கவுகாத்தி மற்றும் மேகாலயாவின் சில்லாங் மற்றும் நாகாலாந்தில் உள்ள திமாபூர் உட்பட பெரும்பாலான மாவட்ட தலைமையகங்களுக்கு தினசரி பேருந்து சேவைகளை இயக்குகிறது.
# சீரியம் சிடீயரேட்டு


**சீரியம் சிடீயரேட்டு** (*Cerium stearate*) C<sub>54</sub>H<sub>105</sub>CeO<sub>6</sub> என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். சீரியமும் சிடீயரிக் அமிலமும் சேர்ந்து இந்த உப்பு உருவாகிறது. ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என சீரியம் சிடீயரேட்டு வகைப்படுத்தப்படுகிறது.  

## தயாரிப்பு
100 மற்றும் 200 பாகை செல்சியசு வெப்பநிலையில் மந்தவாயு வளிமண்டலச் சூழலில் சிடீயரிக் அமிலத்துடன் சீரியம் ஆக்சைடு வினைபுரிவதால் சீரியம் சிடீயரேட்டு உருவாகிறது.  

## இயற்பியல் பண்புகள்
வெண்மை நிற தூளாக சீரியம் சிடீயரேட்டு உருவாகிறது.  
தண்ணீரில் இது கரையாது.  

## பயன்கள்
சீரியம் சிடீயரேட்டு பல்வேறு தொழில்துறை மற்றும் ஆய்வக பயன்பாடுகளில் பயன்படுத்தப்படுகிறது: ஒரு மசகு எண்ணெயாக ஆக்சிசனேற்றியாக மற்றும் நுரை எதிர்ப்பு முகவராக. பலபடிகளின் தயாரிப்பில் ஒரு வினையூக்கியாகவும் நெகிழிகள் உற்பத்தியில் ஒரு நிலைப்படுத்தியாக என இது பலவாறு பயன்படுத்தப்படுகிறது.
# கேப்பிட்டல் சினிமா



**கேப்பிட்டல் சினிமா** (*Capitol Cinema (Mumbai)*) இந்தியாவின் மகாராட்டிர மாநிலம் மும்பையில் உள்ள பழமையான திரையரங்குகளில் ஒன்றாகும். சத்திரபதி சிவாசி தொடருந்து நிலையத்திற்கு எதிரே அமைந்துள்ள இது குன்வர்ச்சி பாக்டிவாலாவால் கட்டப்பட்டது. கேபிடல் சினிமா 19 ஆம் நூற்றாண்டைச் சேர்ந்த தரம் II விக்டோரியன் கட்டமைப்பில் 1879 ஆம் ஆண்டு கட்டப்பட்ட பாரம்பரிய கட்டடமாகும். முதலில் டிவோலி என்று அழைக்கப்பட்ட கலை நிகழ்ச்சிகளுக்கான திரையரங்கமாகத் திகழ்ந்தது. 1928 ஆம் ஆண்டு ஒரு திரைப்பட அரங்காக மாற்றப்பட்டபோது இதன் தற்போதைய பெயரைப் பெற்றது. கேப்பிட்டல் என மறுபெயரிடப்படுவதற்கு முன்பாக கெய்ட்டி திரையரங்கம் என்று அறியப்பட்டது.
# இசுட்ரோன்சியம் சிடீயரேட்டு



**இசுட்ரோன்சியம் சிடீயரேட்டு** (*Strontium stearate*) C<sub>36</sub>H<sub>70</sub>SrO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். இசுட்ரோன்சியமும் சிடீயரிக் அமிலமும் சேர்ந்து இந்த உப்பு உருவாகிறது. ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என இசுட்ரோன்சியம் சிடீயரேட்டு வகைப்படுத்தப்படுகிறது.  

## தயாரிப்பு
இசுட்ரோன்சியம் ஐதராக்சைடுடன் சிடீயரிக் அமிலத்தைச் சேர்த்து வினைபுரியச் செய்வதால் இசுட்ரோன்சியம் சிடீயரேட்டு உருவாகிறது.  

## இயற்பியல் பண்புகள்
வெண்மை நிற தூளாக இசுட்ரோன்சியம் சிடீயரேட்டு உருவாகிறது. ஆல்ககாலில் இது கரையாது. ஆனால் அலிபாட்டிக் மற்றும் அரோமாட்டிக் கரைப்பான்களில் கரையும்.  

## பயன்கள்
உயவு எண்ணெய் மற்றும் மெழுகு உற்பத்தியில் இது பயன்படுத்தப்படுகிறது.  

பாலி ஒலிபீன் பிசின்களின் ஓட்டும் பண்புகளை மேம்படுத்த இது ஒரு மசகு எண்ணெய்யாகவும் பயன்படுத்தப்படுகிறது.
# சிரகுப்பா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | பி. ஈ. ராமய்யா | இந்திய தேசிய காங்கிரஸ் |  |
| 1962 | சி. எம். ரேவன்ன சித்தய்யா | சுதந்திராக் கட்சி |  |
| 1967 | எம். டி. கௌடா | இந்திய தேசிய காங்கிரஸ் |  |
| 1972 | பி. ஈ. ராமய்யா |  |  |
| 1978 | இந்திரா காங்கிரஸ் |  |  |
| 1983 | எம். சங்கர் ரெட்டி | இந்திய தேசிய காங்கிரஸ் |  |
| 1985 | சி. எம். ரேவன்ன சித்தய்யா | ஜனதா கட்சி |  |
| 1989 | எம். சங்கர் ரெட்டி | இந்திய தேசிய காங்கிரஸ் |  |
| 1994 | டி. என். சந்திரசேகரய்யா | ஜனதா தளம் |  |
| 1999 | எம். சங்கர் ரெட்டி | இந்திய தேசிய காங்கிரஸ் |  |
| 2004 | எம். எஸ். சோமலிங்கப்பா | பாரதிய ஜனதா கட்சி |  |
| 2008 |  |  |  |
| 2013 | பி. எம். நாகராஜா | இந்திய தேசிய காங்கிரஸ் |  |
| 2018 | எம். எஸ். சோமலிங்கப்பா | பாரதிய ஜனதா கட்சி |  |
| 2023 | பி. எம். நாகராஜா | இந்திய தேசிய காங்கிரஸ் | } |
# சீசியம் தெலூரைடு



**சீசியம் தெலூரைடு** (*Caesium telluride*) என்பது Cs<sub>2</sub>Te என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சீசியம் தெலூரிடோசீசியம் என்ற பெயராலும் இது அறியப்படுகிறது. சீசியம் தெலூரைடு ஒளியை எலக்ட்ரான்களாக மாற்றும் ஒளி எதிர்மின் வாய்கள் தயாரிப்பில் பயன்படுத்தப்படுகிறது.  

டெசுலா சோதனை வசதி போன்ற பல சீரொளி-உந்துதல் கதிரியக்க அலைவரிசை எலக்ட்ரான் துப்பாக்கிகளில் சீசியம் டெலுரைடு ஒளி உமிழ்வுப் பொருளாகப் பயன்படுத்தப்படுகிறது.
# சைசோசெபாலா


**சைசோசெபாலா** (*Schizocephala*) என்பது கும்பிடுபூச்சி பேரினமாகும். இது *சைசோசெபாலினியை* (*Schizocephalini*) ஒத்த தோற்றமுடையது ஆகும். இதில் சைசோசெபாலா பைகார்னிசு (*Schizocephala bicornis*) என்ற ஒற்றை சிற்றினம் உள்ளது. இது பாக்கித்தான், இந்தியா, நேபாளம், இலங்கை, சுந்தா தீவுகள் முழுவதும் பரவியுள்ளது.  

## படங்கள்
# ஏ. வி. ஆனந்த்



**ஏ. வி. ஆனந்த்** (*A. V. Anand*) (பிறப்பு :16 ஏப்ரல் 1936) ஒரு கருநாடக இசைக் கலைஞர் மற்றும் மிருதங்க கலைஞர் ஆவார். சிறுவயதிலிருந்தே கத்தம் இசைக்கலைஞர் ஆவார். கே.எசு.மஞ்சுநாத்தால் மிருதங்கம் வாசிக்கக் கற்றுக்கொண்ட ஆனந்த், சௌடியா, செம்பை வைத்தியநாத பாகவதர், தெ. இரா. மகாலிங்கம், சுந்தரம் பாலச்சந்தர் மற்றும் துரைசாமி ஐயங்கார் உள்ளிட்ட கர்நாடக இசைக் கலைஞர்களுக்குத் துணையாக 1950ஆம் ஆண்டுகளிலிருந்து பணியாற்றியுள்ளார்.  

2009 அக்டோபர் 5-11 வரை பெங்களூர் கயானா சமாசா நடத்திய 41வது இசை மாநாட்டிற்கு வித்வான் ஏ.வி.ஆனந்த் தலைமை வகித்தார்.  

## விருதுகளும் கௌரவங்களும்
- மைசூர், அவதூத தத்த பீடத்தின் *நாடா நிதி*
- 2009 ஆம் ஆண்டு பெங்களூர் கயானா சமாசா என்ற கருநாடக இசை அமைப்பினால் *சங்கீத கலா ரத்னா* வழங்கப்பட்டது.
- *கர்நாடக கலாசிறீ*
- *குரு கால பூசணா*
- *கெளரவ செயல்திறன்*
# மெல்லிய கௌராமி



**மெல்லிய கௌராமி** (*Frail gourami*)(*தீனோப்சு நொபிலிசு*) என்பது வடகிழக்கு இந்தியா மற்றும் வங்காளதேசத்தைப் பூர்வீகமாகக் கொண்ட கௌராமி ஒற்றைச் சிற்றினப் பேரின மீனமாகும். இது ஏரிகள், குளங்கள், ஆறுகள் மற்றும் ஓடைகளில் ஏராளமான தாவரங்களுடன் காணப்படுகிறது. இந்த பேரினச் சிற்றின மீன் 10 செ.மீ (3.9 அங்குலம்) நீளம் வரை வளரும் . இது நீர்வாழ் உயிரினக் காட்சி வர்த்தகத்தில் அரிதாகவே காணப்படுகிறது. இந்தச் சிற்றினம் இதன் பேரினத்தில் அறியப்பட்ட ஒரே ஒரு சிற்றினம் ஆகும்.
# ஏர் மார்சல் அரி சந்த் திவான்



**ஏர் மார்சல் அரி சந்த் திவான்** (*Hari Chand Dewan*) (20 செப்டம்பர் 1921–22 ஆகசுடு 2017) ஒரு இந்திய விமானப்படை அதிகாரி ஆவார். 1971 ஆம் ஆண்டு நடந்த இந்திய-பாகிசுதான் போரில் கிழக்கு விமானப்படையின் தலைவராக பணியாற்றியதற்காக அவருக்கு 1972 ஆம் ஆண்டு பத்ம பூசண் விருது வழங்கப்பட்டது.  

## தொழில்
அரி சந்த் திவான் 20 செப்டம்பர் 1921 ஆம் ஆண்டு பிறந்தார். 1940 ஆம் ஆண்டு இங்கிலாந்திற்குப் பணியமர்த்தப்பட்ட 24 இந்திய விமானிகளில் இவரும் ஒருவர். 1969 ஆம் ஆண்டு பரம் விசிட்ட சேவா பதக்கம் பெற்றார். 1971 ஆம் ஆண்டு இந்திய-பாகிசுதான் போரில் கிழக்கு விமானப்படையின் தலைவராக இருந்தார்.  

## இறப்பு
திவான் 2017 ஆம் ஆண்டு ஆகசுடு மாதம் 22 ஆம் தேதி தனது 95 வயதில் இறந்தார்.
# பலாக் ரசீத் ராய்



**பலாக் ரசீத் ராய்** (*Falaque Rashid Roy*) குவைசீன் - இழந்தவர்களின் கடைசி ஆசைகள், பரினீதா மற்றும் மாயாகுமரி ஆகிய படங்களில் நடித்துள்ளார்.  

## தொழில்
பலாக் ரசீத் ராய், குவைசீன் - இழந்தவர்களின் கடைசி ஆசைகள் என்ற திரைப்படத்தின் மூலம் தனது வாழ்க்கையைத் தொடங்கினார். 2019 ஆம் ஆண்டு பரினீதா படத்தில் ஒரு முக்கியக் கதாபாத்திரத்தில் நடித்தார்.  

## வேலை
- *குவைசீன் - இழந்தவர்களின் கடைசி ஆசைகள்*
- *பரினீதா*
- *மாயாகுமரி*
- *நிர்பந்தமர் சோரா குன்*
- *எப்.ஐ.ஆர்*
- *அன்புள்ள நாட்குறிப்பு*
# மத்திய புளோரிடா அறுவடையும் வேர்க்கடலைத் திருவிழாவும்

**மத்திய புளோரிடா அறுவடை மற்றும் வேர்க்கடலை திருவிழா** (*Central Florida Peanut Festival*) என்பது ஐக்கிய அமெரிக்க நாட்டின் புளோரிடா மாகாணத்தில் நிலக்கடலையைக் கொண்டாடும் ஒரு கலாச்சார மற்றும் வரலாற்று நிகழ்வாகும். 1989 ஆம் ஆண்டு முதல் நடத்தப்படுகிறது.  

புளோரிடாவின் வில்லிசுடன் நகரில் ஆண்டுதோறும் அக்டோபர் மாதத்தில் இந்த விழா நடத்தப்படுகிறது. 2020 ஆம் ஆண்டு 32வது ஆண்டு விழாவாக இருந்திருக்க வேண்டும். ஆனால் கோவிட்-19 தொற்றுநோயால் அது 2021 ஆம் ஆண்டுக்கு ஒத்திவைக்கப்பட்டது.
# கௌரவ் மேனன்



**கௌரவ் மேனன்** (*Gourav Menon*) என்பவர் இந்தியாவைச் சேர்ந்த ஒரு திரைப்பட நடிகராவார். மாசுடர் கௌரவ் மேனன் என்ற பெயராலும் இவர் அழைக்கப்படுகிறார். கவுரவ் மேனன் மலையாளத் திரையுலகைச் சேர்ந்தவர். 2013 ஆம் ஆண்டு பிலிப்சு அண்டு மங்கி பேன் என்னும் படம் மூலம் அறிமுக நடிகராக அறிமுகமானார். கௌரவ் மேனன் 2015 ஆம் ஆண்டு சிறந்த குழந்தை நடிகருக்கான தேசிய திரைப்பட விருதையும், பென் திரைப்படத்திற்காக 2015 ஆம் ஆண்டு சிறந்த குழந்தை நடிகருக்கான கேரள மாநில திரைப்பட விருதையும் பெற்றார்.  

## திரைப்படவியல்
| ஆண்டு | தலைப்பு | பாத்திரம் | குறிப்புகள் |
| --- | --- | --- | --- |
| 2013 | *பிலிப்சு அண்டு மங்கி குரங்கு பேன்* | சூக்ரு | அறிமுகப் படம் |
| 2014 | ஹாப்பிஜர்னி |  |  |
| 2015 | பாலிடெக்னிக் |  |  |
| 2015 | ஹோம் மீல்ஸ் | சஞ்சு |  |
| 2015 | அலிப் | அக்பர் அலி |  |
| 2015 | ஒரு வடக்கன் செல்பி | மோகன் மகன் |  |
| 2015 | சிறகொடிஞ்சா கிணவுகள் | பிரவீன் |  |
| 2015 | கும்பசாரம் | ரசூல் |  |
| 2015 | நிர்நாயகம் | இளைஞன் அசய் |  |
| 2015 | சிலேபி | பச்சு |  |
| 2015 | சோசுட்டியின் வாழ்க்கை | இளம் சோசுட்டி |  |
| 2015 | பென் | பென் |  |
| 2015 | ஆனா மயில் ஒட்டகம் |  |  |
| - | 2016 | அப்புரம் வங்காளம் இப்புறம் திருவிதாங்கூர் | பாபுக்குட்டன் |
| 2016 | கொலுமிட்டாய் | உன்னி |  |
| 2017 | சக்கர மாவின் கொம்பத்து |  |  |
| 2018 | குட்டநாடன் மார்பப்பா | இளம் சான் |  |
| 2018 | சங்கிள்.காம் |  |  |
| 2019 | *ஆப்பிள்* | இளம் ஆச்சு |  |

## விருதுகள்

|-  
! scope="row" | 2015  
| *பென்*  
| சிறந்த குழந்தை நடிகருக்கான தேசிய திரைப்பட விருது  
|-  
! scope="row" | 2015  
| *பென்*  
| சிறந்த குழந்தை நடிகருக்கான கேரள மாநில திரைப்பட விருது  
|-
# அலுமினியம் லாரேட்டு



**அலுமினியம் லாரேட்டு** (*Aluminium laurate*) C<sub>36</sub>H<sub>69</sub>AlO<sub>6</sub>  
என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என அலுமினியம் லாரேட்டு வகைப்படுத்தப்படுகிறது.  

## இயற்பியல் பண்புகள்
அலுமினியம் லாரேட்டு வெண்மை நிற தூளாக உருவாகிறது.  

இது தண்ணீரில் கரையும்.  

## பயன்கள்
ஒரு நீரற்ற சேர்மமாக துகள்கள் ஒன்றாக உறைவதைத் தடுக்கவும், அவை உலர்நிலையில் இருப்பதை உறுதி செய்வதற்காக உலர்ந்த உணவுகளில் சிறிய அளவில் சேர்க்கப்படுகிறது. அதிகப்படியான ஈரப்பதத்தை உறிஞ்சி துகள்களை நீர் விரட்டியாக இது மாற்றுகிறது.குழம்பாக்கியாகவும் இது பயன்படுகிறது.
# உப்பிலாங்கொடி



**உப்பிலாங் கொடி** அல்லது **உப்பிலா கொடி** ( *Pentatropis capensis*) என்பது மாக்னோலியோப்சிட் வகுப்பில் உள்ள தாவர இனமாகும். இது முதலில் கார்ல் வோன் லின்னே டி.ஒய்.யால் விவரிக்கப்பட்டது. இதன் அறிவியல் பெயரானது ஆல்மேன் புல்லக் என்பவரால் வழங்கப்பட்டது. இது அபோசினேசியே குடும்பத்தில், பென்டாட்ரோபிஸ் பேரினத்தைச் சேர்ந்தது. இதில் எந்த கிளையினமும் பட்டியலிடப்படவில்லை.
# சைலுரிடே



**சைலுரிடே** (*Siluridae*) என்பது சைலுரிபார்மிசு வரிசையில் உள்ளகெளிறு மீன் குடும்பமாகும். இதில் இன்றைக்கு சுமார் 105 சிற்றினங்கள் 12 அல்லது 14 பேரினத்தின் கீழ் வைக்கப்பட்டுள்ளன.  

ஐரோப்பா மற்றும் ஆசியாவின் பெரும்பகுதி முழுவதும் சைலூரிபார்மிசு மீன்கள் காணப்பட்டாலும், இவை தென்கிழக்கு ஆசியாவில் மிகவும் வேறுபட்டவை. இதைத் தவிரக் கிழக்கு ஆசியா, இந்தியத் துணைக்கண்டம், தென்மேற்கு ஆசியா மற்றும் ஐரோப்பாவில் இவற்றின் பன்முகத்தன்மை குறைகிறது. சைலுரிபார்மிசு மத்திய ஆசியாவின் பெரும்பகுதியில் காணப்படவில்லை. இந்தக் குடும்பத்தில் உள்ள மிகப்பெரிய சிற்றினம் வேல்சு கெளிறு *சிலுரசு கிளானிசு* ஆகும். இது க்கும் மேற்பட்ட நீளமும் வரை எடையும் கொண்டது.
# வயதான மனைவி



***எனோப்லோசசு அர்மேடசு*** (*Enoplosus armatus*) பொதுவாக **வயதான மனைவி** என்று குறிப்பிடப்படுகிறது. இது ஆத்திரேலியாவின் மிதமான கடலோர நீரில் காணப்படும் பெர்சிபார்மிசு வரிசையினைச் சார்ந்த மீன் சிற்றினமாகும். **எனோப்லோசிடே** குடும்பத்தில் உள்ள ஒரே மீன் சிற்றினம் இதுவாகும்.  

*எனோப்லோசசு அர்மேடசு* ஆழமான மற்றும் சுருக்கப்பட்ட உடல் மற்றும் குழிவான நெற்றியைக் கொண்டுள்ளது. இந்த அம்சங்கள் வழக்கமான பட்டாம்பூச்சி மீன்களின் சிறப்பியல்பு ஆகும். இருப்பினும், வயதான மனைவி, தன் வெள்ளி மற்றும் கருப்பு, செங்குத்து, வரிக்குதிரை போன்ற கோடிட்ட வண்ணம் மற்றும் தன் இரண்டு முக்கிய முதுகு துடுப்புகளால் எளிதில் வேறுபடுகிறது. இரண்டாவது முதுகுத் துடுப்பு மிகவும் நீளமானது மற்றும் அரிவாள் வடிவமானது. இந்த மீன் 50 செ.மீ. நீளம் வரை வளரும்.  
வடிவமானது.]]  
*எனோப்லோசசு அர்மேடசின்* முதுகுத் துடுப்பு எலும்பு, கத்தி போன்ற முதுகெலும்புகளைக் கொண்டுள்ளன. இவற்றுக்கு வெளிப்படையான விடப் பள்ளமோ சுரப்பியோ இல்லை. இருப்பினும், இதன் முள்ளெலும்புகள் வலியினை ஏற்படுத்தும் விசத்தை உண்டாக்கும் என்று பரவலாகக் கருதப்படுகிறது. இது நிலவொளி மீனின் (*தில்லோடான் செக்சுபேசியடசு*) வரம்பையும் தோற்றத்தையும் கொண்டுள்ளது.  

## வரலாறு

பழைய மனைவி முதலில் *சேட்டோடான்* (வழக்கமான பட்டாம்பூச்சி மீன்களுடன்) இனத்தில் வகைப்படுத்தப்பட்டது, ஆனால் அது இப்போது அதன் சொந்த குடும்பமான எனோப்லோசிடே மற்றும் *ஈனோப்லோசஸ்* இனத்தின் ஒரே நவீன இனமாக வகைப்படுத்தப்பட்டுள்ளது. சில புதைபடிவங்களும் இந்த பேரினத்தில் சேர்க்கப்பட்டுள்ளன.  

எந்தவொரு ஆத்திரேலிய மீனுக்கும் முந்தைய சிற்றினங்களில் ஒன்றான இந்த சிற்றினத்தின் முதல் விளக்கம் 1790ஆம் ஆண்டில் ஜான் ஒயிடால் தனது *ஜர்னல் ஆப் எ வோயேஜ் டு நியூ சவுத் வேல்ஸில்* குறிப்பிடப்பட்டது. சில ஆதாரங்கள் ஜார்ஜ் ஷாவினால் (அவரது தயாரிப்பில் ஒயிட்டிற்கு உதவியவர்) கையெழுத்துப் பிரதியாக வழங்கப்பட்டது. வைட் முதலில் இதனை நீண்ட முள்ளுடைய கீட்டோடான் (*கீட்டோடான் ஆர்மேடசு*) என்று பெயரிட்டுப் பின்வருமாறு விவரித்தார்:  

இந்த சிற்றினம் லாசெபேடே என இதன் சொந்த பேரினமாக மறுவகைப்படுத்தப்பட்டது (கிரேக்க மொழியில் "ஆயுதம்" என்பதிலிருந்து நீண்ட முதுகெலும்புகளை மீண்டும் பிரதிபலிக்கும் வகையில் பெயரிடப்பட்டது). மேலும் கீட்டோடொண்டேயிலிருந்து குவியரால் பெர்கோய்டேயில் உள்ள இதன் சொந்த குடும்பத்திற்கு மாற்றப்பட்டது.  

1836 ம் ஆண்டில், அகாசி லுயி மான்டே போல்காவில் (ஐரோப்பாவின் முக்கியமான புதைபடிவத் தளம்) நெருங்கிய தொடர்புடைய புதைபடிவங்களை *எனோப்லோசசு பைகோப்டெரசு* (இதன் சிறிய துடுப்புகளுக்குப் பெயரிடப்பட்டது) என அடையாளம் கண்டார். விதிவிலக்காக நன்கு பாதுகாக்கப்பட்ட புதைபடிவங்கள் அடிப்படை உடல் அமைப்பினைக் கொண்டுள்ளன. கடந்த 50 மில்லியன் ஆண்டுகளில் வரிக்குதிரையின் வண்ணம் கூட கணிசமாக மாறவில்லை.
# இலித்தியம் லாரேட்டு



**இலித்தியம் லாரேட்டு** (*Lithium laurate*) C<sub>12</sub>H<sub>23</sub>LiO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் உலோக-கரிமச் சேர்மமாகும். ஓர் உலோக சோப்பாக அதாவது ஒரு கொழுப்பு அமிலத்தினுடைய உலோக வழிப்பெறுதி என இலித்தியம் லாரேட்டு வகைப்படுத்தப்படுகிறது. மசகு எண்ணெய்களான இலித்தியம் சிடீயரேட்டு மற்றும் இலித்தியம் 12-ஐதராக்சி சிடீயரேட்டு ஆகியவற்றிற்கு மாறாக, இலித்தியம் லாரேட்டு சிறிய வணிக மதிப்புடையதாகும்.  

## இயற்பியல் பண்புகள்
இலித்தியம் லாரேட்டு நாற்கோண படிக அமைப்பின் நிறமற்ற படிகங்களை உருவாக்குகிறது. படிகங்களின் செல் அளவுருக்கள் a = 2.83 nm, c = 1.17 nm மற்றும் ஒரு கலத்திற்கு 24 வாய்ப்பாட்டு அலகுகள் ஃபார்முலா அலகுகள் (Z = 24) என்ற அளவில் உள்ளன.  

தண்ணீர், எத்தனால், டை எத்தில் ஈதர் ஆகிய கரைப்பான்களில் இலித்தியம் லாரேட்டு கரையும்.